নাটোরের সিংড়ায় মহাজোট সরকারের গত এক বছরে শুধু গুপ্তহত্যার শিকার হয় ১০ জন। এছাড়া খুন হয় ৬ জন এবং আওয়ামী লীগ নেতা, ব্যবসায়ীসহ অপহরণের প্রবণতা ছিল বেশি। গত এক বছরে  সিংড়াবাসীর ঘুম ভাঙতো খুন কিংবা গুপ্তহত্যার সংবাদ শুনে। এছাড়া বছরের সবচেয়ে আলোচিত ঘটনাবহুল ছিল বগুড়ার বিএনপি নেতাকে হত্যা। আর মহাজোট ক্ষমতায় আসার পর থেকেই একের পর এক অপহরণের ঘটনায় ব্যবসায়ী ও সাধারণ মানুষ ছিল আতঙ্কিত। রাজনৈতিক প্রতিহিংসার শিকার হন প্রায় দুই শতাধিক বিএনপি নেতাকর্মী।